|  |  |  |  |
| --- | --- | --- | --- |
| Rīgā, | Datums skatāms laika zīmogā. | Nr. |  |
| Uz | 27.08.2021 | Nr. | VSS-799 |

**Veselības ministrijai**

|  |
| --- |
| *Par noteikumu projektu VSS-799 (papildinājums)* |

Vides aizsardzības un reģionālās attīstības ministrija (VARAM) vēlas papildināt savu 14.09.2021. vēstuli Nr.1-132/8316 par Veselības ministrijas iesniegto Ministru kabineta noteikumu projektu "Grozījumi Ministru kabineta 2014.gada 11.marta noteikumos Nr.134 "Noteikumi par vienoto veselības nozares elektronisko informācijas sistēmu"" (VSS-799) un anotāciju, izsakot šādu iebildumu:

Projekta anotācijā norādīts mērķis noteikt kārtību, kādā notiek e-veselības sistēmā iekļauto pacienta veselības datu apmaiņa ar citām Eiropas Savienības (turpmāk – ES) un Eiropas Ekonomiskās zonas valstīm. VARAM atbalsta šādu mērķi, jo tas atbilst ES virzībai uz vairāku datu telpu izveidi, kuru viens no mērķiem ir veicināt veselības datu pieejamību un izmantošanu pētniecībā, politikas veidošanā un regulēšanā caur uzticamu pārvaldības sistēmu un datu aizsardzības noteikumu ievērošanu, sniedzot informāciju arī par datu apmaiņas tehnisko nodrošināšanu. Uzsverams, ka pandēmijas laikā medicīna tiek noteikta kā viena no prioritārajām nozarēm.

Šobrīd noteikumu projekta 13.3 punkts paredz noteikt, ka pārrobežu apmaiņa ar datiem par pacientu notiek tikai tādā apjomā, kāds nepieciešams, lai ārstniecības persona spētu pacientam, kura dati reģistrēti citā valstī, nodrošināt veselības aprūpi ārstniecības valstī. Šāds formulējums neļauj pilnībā sasniegt anotācijas sākumā minēto mērķi. Ņemot vērā minēto, lūdzu noteikumu projekta anotācijā sniegt skaidrojumu, kā paredzēta iekļaušanās ES veselības datu telpā, kuras viens no mērķiem ir veicināt veselības datu pieejamību un izmantošanu pētniecībā un politikas veidošanā.

Valsts sekretāra vietnieks G.Ozols

Puķītis, 67026939

Pauls.Pukitis@varam.gov.lv

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU